钦定古今图书集成/理学汇编/学行典/第272卷 > 高濲 傅汝舟〈弟汝楫〉
## 钦定古今图书集成/理学汇编/学行典/第272卷 > 高濲 傅汝舟〈弟汝楫〉

按《明外史隐逸传》：“‘高濲，字宗吕，候官人。早善属诗，不
乐仕进。尝言文章牵合比偶，犹留须眉以傅脂粉，无
足学也’。遂绝意进取，结霞上之居，自号石门子，又号
霞居子。善诗工隶草，画亦臻逸品。家贫嗜酒，日酣饮
狂叫，贵游造之，迫而后见。画不轻作，醉时投以缣素，
欣然挥洒。与闽县傅汝舟游郑善夫之门，并有名。时”
人为之语曰：“高垂腹，傅脱粟；言龂龂，中歌曲善。”夫且
死，嘱以诗文妻子。傅汝舟，字木虚，自号丁戊山人。年
二十，弃诸生，肆意古学，作文奇崛，至不可句。中岁好
神仙，遂别妻孥，棕鞋箬笠，遍游吴、会、荆、湘、齐、鲁、河、洛
间以终。所遗诗集，王慎中为序行之。弟汝楫，贫而好
学，长吏辟为诸生，不就，一意诗歌，时称“二傅。”先汝舟
卒。